**ԱՄՓՈՓԱԹԵՐԹ**

**««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆՆԵՐ, ԼՐԱՑՈՒՄՆԵՐ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ և ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԷԿՈՆՈՄԻԿԱՅԻ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |  |  |
| --- | --- | --- | --- |
| **1. Ֆինանսների նախարարություն** | | | **07.04.2021թ.** |
| **N 01/8-1/4903-2021** |
| Նախագծով նախատեսվում է կորոնա­վիրուսի տնտե­սական հետևանքնե­րի չեզո­քացման, կան­խար­գելման, պատե­րազ­մա­կան գործողություն­ների արդյունքում ար­տա­կարգ իրա­վիճակների հետևանքների նվա­զեցման և վերացման, ինչ­պես նաև ժա­մանակակից տեխնոլոգիաներով մշակ­վող ին­տենսիվ պտղատու այգիների հիմ­նման համար պետական աջակ­ցու­թյան նպա­տակ­ներով ՀՀ էկոնոմիկայի նախա­րա­րու­թյանը ՀՀ 2021 թվականի պետական բյուջեով նախատեսված ՀՀ կա­ռա­վա­րության պա­հուս­տային ֆոնդից հատկացնել 3,278,109.1 հազ. դրամ: Սակայն Նախագիծը չի ներկայացվել ՀՀ կառա­վա­րու­թյան 30.12.2020թ. Հայաստանի Հանրա­պե­տության 2021 թվականի պետական բյուջեի կատարումն ապա­հովող միջոցառումների մասին N 2215-Ն որոշման 4-րդ կետի 9‑րդ ենթակետի բ պարբերությանը համապատաս­խան:  Ինչ վերաբերում է Նախագծին, ապա.   1. Նախագծի հավելվածներում 1230 ծրագրի 12001 միջոցառման անվանման մեջ «խթանմանը պետական աջակցություն» բառերն առաջարկում ենք փոխարինել «խթանման նպատակով սուբսիդավորում» բառերով։   2. Նախագծի հավելված 5-ում անհրաժեշտ է ճշտել 55511100-1 ԳՄԱ կոդի տողի Միավորի գինը սյունակում նշված թիվը: | **Չի ընդունվել**  ՀՀ էկոնոմիկայի նախարարության կողմից իրականացվող ծրագրերի գծով համապատասխան ֆինանսական միջոցներ սույն Նախագծով ներկայացված միջոցառումներին ուղղելու նպատակով առկա չեն:  **Ընդունվել է:**  Կատարվել են համապատասխան փոփոխություններ: | | |
| **2. Արդարադատության նախարարություն** | | | **16.04.2021թ.** |
| **N /27.2/9534-2021** |
| 1. Ամբողջ նախագծում՝ «օրենքի» բառից առաջ նշված «Հայաստանի Հանրապետության» բառերն անհրաժեշտ է հանել՝ համաձայն «Նորմատիվ իրավական ակտերի մասին» օրենքի 18-րդ հոդվածի 3-րդ մասի պահանջների:  2. Նախագծի 4-րդ կետն անհրաժեշտ է խմբագրել՝ այն համապատասխանեցնելով «Նորմատիվ իրավական ակտերի մասին» օրենքի 23-րդ հոդվածի 1-ին մասին՝ նկատի ունենալով, որ նույն հոդվածի 4-րդ մասի համաձայն՝ նորմատիվ իրավական ակտերը կարող են ուժի մեջ մտնել հրապարակվելուց հետո` անմիջապես, այդ ակտով նախատեսված լինելու դեպքումմիայն **ռազմական կամ արտակարգ դրությամբ պայմանավորված**: | | **Ընդունվել է:**  Կատարվել են համապատասխան փոփոխություններ: | |
|  | | | |